b'\n_START_ARTICLE_\nVajaa luku\n_START_PARAGRAPH_\nVajaa luku tai k\xc3\xb6yh\xc3\xa4 luku on positiivinen kokonaisluku, jonka itse\xc3\xa4\xc3\xa4n pienempien tekij\xc3\xb6iden summa on pienempi kuin luku itse._NEWLINE_Esimerkiksi 21 on vajaa luku, koska 1 + 3 + 7 = 11 < 21. Ensimm\xc3\xa4isi\xc3\xa4 vajaita lukuja ovat 1, 2, 3, 4, 5, 7, 8, 9, 10, 11, 13, 14, 15, 16, 17, 19, 21, 22, 23 ja 25. Kaikki alkuluvut, niiden potenssit ja vajaiden ja t\xc3\xa4ydellisten lukujen itse\xc3\xa4\xc3\xa4n pienemm\xc3\xa4t tekij\xc3\xa4t ovat vajaita lukuja. Positiiviset kokonaisluvut, jotka eiv\xc3\xa4t ole vajaita, ovat joko t\xc3\xa4ydellisi\xc3\xa4 tai runsaita.'